
TEHNISKĀ SPECIFIKĀCIJA UN PRETENDENTA TEHNISKAIS UN FINANŠU PIEDĀVĀJUMS 
(Dokuments aktualizēts: 17.07.2026.) 
Pirkuma mērķis: nodrošināt primārā un sekundārā kriostata dzesēšanas sistēmas loku izbūvi Latvijas Universitātes ēkā Jelgavas ielā 1, Rīgā.
TEHNISKĀ SPECIFIKĀCIJA  
Primārā un sekundārā kriostata dzesēšanas sistēmas loku izbūve
1. [bookmark: _Hlk222237205][bookmark: _Hlk222237241]Iepirkuma priekšmets: veikt primārā un sekundārā kriostata dzesēšanas sistēmas loku izbūvi Latvijas Universitātes ēkā Jelgavas ielā 1 (turpmāk –Darbi) saskaņā ar Tehniskajā specifikācijā un tā pielikumos (skatīt Microsoft Excel tabulu “Lokālā tāme” (turpmāk – Tāme) un zip failu “Būvprojekta dokumenti un Paskaidrojuma raksts” (turpmāk – Būvprojekts)) noteikto, tajā skaitā:
1.1.  veikt nepieciešamās darbības, lai saskaņotu Darbus Rīgas valstspilsētas pašvaldības Pilsētas attīstības departamentā un citās institūcijās pēc nepieciešamības; 
1.2.  veikt aukstumapgādes sistēmas izbūvi, kura nodrošina laboratorijas telpu tehnoloģisko iekārtu aukstumapgādi;
1.3.  veikt izbūvētās sistēmas uzpildīšanu, palaišanu, testēšanu, nodošanu ekspluatācijā, kā arī citus darbus saskaņā ar Pasūtītāja noteiktajām prasībām.
2. Darbu veikšana, saskaņošana un organizēšana:
2.1. [bookmark: _Hlk191555613]Pretendentam (izpildītājam) jāievēro Latvijas Republikas spēkā esošās būvniecības, darba drošības un darba aizsardzības normas un noteikumi.
2.2. [bookmark: _Hlk191555908]Darbu izpildes laikā, pretendents (izpildītājs) ir atbildīgs par iekšējās kārtības noteikumu, darba drošības, elektrodrošības un ugunsdrošības prasību ievērošanu. 
2.3. Darbu izpildes laikā pretendentam (izpildītājam) objektā jānodrošina ēkas lietotāju funkcionālā darbība, jāievēro tīrība un kārtība. Pretendents (izpildītājs) veic Darbu plānošanu un organizēšanu tā, lai mazinātu ietekmi uz ēkas lietotāju ikdienas darbu. 
2.4. Veicot Darbus, būvgruži jāizved no objekta un jāutilizē būvgružiem paredzētā atkritumu poligonā. Trokšņu un putekļu izdalīšanās jāsamazina līdz minimumam. Pretendents (izpildītājs) nodrošina atbilstošus piesardzības pasākumus, tostarp aizsargbarjeras un norobežojumus, lai samazinātu iespējamos riskus.
2.5. [bookmark: n0]Pretendents veic Darbus ar savu kvalificētu darbaspēku, tehniku, darbarīkiem un materiāliem.
2.6. [bookmark: _Hlk191556106]Materiālu veids, krāsa un ražotājs tiek saskaņoti ar Pasūtītāju pirms Darbu uzsākšanas. Izpildītājs sagatavo materiālu paraugus un tehniskās specifikācijas dokumentāciju, ja to pieprasa Pasūtītājs.

3. Veicamo Darbu apjoms:
3.1. Veicamo Darbu apjoms ir noteikts Tehniskās specifikācijas pielikumā Tāme (skatīt Microsoft Excel tabulā “Lokālā tāme”)) un Būvprojektā (skatīt zip failu “Būvprojekta dokumenti un Paskaidrojuma raksts”). Pretendents, pamatojoties uz Tāmē noteikto Darbu apjomu, sagatavo Pasūtītājam finanšu piedāvājumu (turpmāk – Finanšu piedāvājums):
3.1.1. ja tehniskajā specifikācijā (Tāmē un Būvprojektā) norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst visām tehniskajā specifikācijā noteiktajām Pasūtītāja prasībām, parametriem un nodrošina tehniskajā specifikācijā norādīto preču funkcionalitāti;
3.1.2. Tāme jāsagatavo atbilstoši Ministru kabineta 2017.gada 03.maija noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””  (turpmāk – LBN 501-17) prasībām. 
3.2. Pretendents (izpildītājs) ir atbildīgs par precīzu Darbu izpildes tehnoloģijas izvēli (to iepriekš saskaņojot ar Pasūtītāju), saderīgu materiālu, darbarīku un mehānismu pielietošanu. 
3.3. Visiem pretendenta (izpildītāja) izmantotajiem materiāliem jāatbilst Latvijas nacionālajiem standartiem un/vai Eiropas Savienības standartiem vai ekvivalentiem standartiem.
3.4. Atkritumi, kas rodas Darbu izpildes laikā, nepārsniedz 11 t uz 100 m2 no iekštelpu bruto platības.
3.5. Visiem kokmateriāliem vai koka izstrādājumiem, kas paredzēti iebūvei ēkā, jābūt likumīgi iegūtiem atbilstīgi Eiropas Parlamenta un Padomes 2010. gada 20. oktobra Regulai (ES) Nr. 995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (Regula (ES) Nr. 995/2010).
4. Darbu uzraudzība un pieņemšana noteikumi:
4.1. Darbu uzraudzību, kā arī Darbu pārbaudi un pieņemšanu veic Pasūtītāja pilnvarots pārstāvis. Darbu veikšanas/izpildes uzraudzību veic pretendenta piesaistītais speciālists - sertificētais būvdarbu vadītājs (Nolikuma 4.2.4.punktā norādītais speciālists).
4.2. Gadījumos, kad Darbu izpildes laikā tiek veikti darbi, kuru apjoma un kvalitātes kontroli pēc tiem sekojošo Darbu veikšanas nav iespējams izdarīt bez īpašiem pasākumiem vai papildu darba, kā arī finanšu un citu resursu piesaistīšanas, Pretendentam (izpildītājam) nepieciešams sagatavot segto darbu pieņemšanas aktu ar konkrēto mezglu foto fiksāžu, kuru pārbaudi veic Pasūtītāja pilnvarots pārstāvis.
4.3. Nododot Darbus pretendents (izpildītājs) iesniedz Pasūtītājam visu tehnisko izpilddokumentāciju – pielietoto būvmateriālu atbilstības deklarācijas u. c.
4.4. Pēc Darbu pabeigšanas darbu pieņemšana noformējama ar pretendenta (izpildītāja) un Pasūtītāja parakstītu darbu pieņemšanas– nodošanas aktu.
5. Īpašās prasības: Darbu izpildes rezultātā objektam nodarītie bojājumi vai arī citi zaudējumi, kas radušies Darbu veicēja (Izpildītāja) darbības vai bezdarbības rezultātā, Izpildītājam jānovērš par saviem līdzekļiem.
6. Darbu izpildes termiņš: 5 (pieci) mēneši no Iepirkuma līguma noslēgšanas dienas.
7. Darbu izpildes kalendārais grafiks:
[bookmark: _Hlk222237319]7.1.Tehniskajā piedāvājumā jāiekļauj Darbu izpildes kalendārais grafiks (turpmāk – Grafiks):
7.1.1.	Grafikā jānorāda visu Tehniskajā specifikācijā un Tāmē noteikto darbu izpilde 5 (piecu) mēnešu laikā;
7.1.2.	grafiks jāveido, norādot katrā nedēļā veicamos Darbus un iesaistīto strādnieku skaitu. Ja ir paredzēts strādāt vairāk par 8 (astoņām) stundām dienā un/vai 5 (piecām) darbdienām nedēļā, par to atsevišķi ir jāpievieno skaidrojums, norādot precīzu dienu skaitu un strādnieku skaitu ārpus normālā darba laika.
8. [bookmark: _Hlk191558665]Garantijas termiņš: veiktajiem Darbiem un izmantotajiem materiāliem 24 (divdesmit četri) mēneši no pieņemšanas – nodošanas akta parakstīšanas brīža.
9. Objekta apskate:
9.1. Pasūtītājs rīko objekta apskati. Objekta apskate ir obligāta.
9.2. Par piedalīšanos objekta apskatē ieinteresētais piegādātājs informē Iepirkuma nolikuma 1.3.punktā norādīto Pasūtītāja kontaktpersonu Arti Krūziņu. Objekta apskates laikā minētajām personām jābūt līdzi personu apliecinošam dokumentam un pilnvarai pārstāvēt ieinteresēto piegādātāju objekta apskatē. 
9.3. Objekta apskates laikā atbildes uz jautājumiem par Iepirkuma priekšmetu netiek sniegtas. Jautājumi ir iesniedzami rakstveidā Iepirkuma nolikuma 2.2.3. un 2.2.4. apakšpunktā noteiktajā kārtībā.

Pretendenta apliecinājums:
Apliecinām, ka izpildīsim Darbus atbilstoši visām Iepirkuma nolikuma 2.pielikumā “Tehniskā specifikācija un pretendenta tehniskais un finanšu piedāvājums” noteiktajām Pasūtītāja prasībām, kā arī saskaņā ar Tāmē un Būvprojektā noteikto.
Apliecinām, ka Finanšu piedāvājums ir sagatavots atbilstoši Tāmē noteiktajam Darbu apjomam un LBN 501-17 prasībām.

Pretendents (Pretendenta pilnvarotā persona):
_________________________                _______________        _________________                   	      /vārds, uzvārds/ 		             /amats/                              /paraksts/*   	 

2026.gada ___.________________
                         /datums/*
*Ja dokuments tiek parakstīts ar drošu elektronisko vai EIS parakstu un tam ir laika zīmogs, datuma un paraksta aili neaizpilda.

